EkBass/fiwiki-20250220-pages-articles huggingface dataset:
Tormato

Tormato on brittiläisen progressiivisen Yes-yhtyeen yhdeksäs studioalbumi. Albumi julkaistiin syyskuussa 1978. Se oli sillä erää viimeinen levy Rick Wakemanille, joka palasi yhtyeeseen 13 vuoden jälkeen vuonna 1991. Samoin levy oli viimeinen myös Jon Andersonille, joka palasi yhtyeeseen vuonna 1983, kun se aloitti uudelleen muutaman vuoden tauon jälkeen. Yhdysvaltalainen Shadow Gallery -yhtye on tehnyt Yes-tribuuttialbumille Tales from Yesterday: Yes Tribute (1995) power metal -sovituksen ”Release Release” -kappaleesta.Albumi Tales from Yesterday: Yes Tribute - Magna Carta 9003 1995 ==Albumin taustaa== Yesin edellisen Going for the One- albumin kiertueen päätyttyä 1977 lopulla yhtyeellä oli 1978 Elokuuhun asti aikaa sekä säveltää että äänittää uusi albumi. Jon Anderson ehdotti äänityspaikaksi Sveitsiä, jossa Going for the One oli äänitetty. Väittelyiden jälkeen paikaksi tuli Englanti. Yhtye tuotti albumin itse apunaan äänittäjät Geoff Young ja Nigel Luby. Valmiita sävellyksiä oli vähän ja sävellyksiin tulleet erilaiset vaikutteet eivät ehtineet muodostua yhtenäiseksi kokonaisuudeksi. Yhtyeen kanssa aiemmin työskennellyt Eddie Offord oli mukana mutta poistui jo alkuvaiheessa. Tämä korosti edelleen ulkopuolisen näkemyksen puutetta, mikä korosti materiaalin epäyhtenäisyyttaä.. Tuottajana toimiminen nosti myös jännitteitä yhtyeen sisällä. Itse äänitysten aikana Steve Howella ja Rick Wakemanilla oli vaikeuksia löytää yhteensopivia sointivärejä käyttämilleen instrumenteille.Steve Howe - All My Yesterdays, p 128 Taustanauhat tehtiin Advision - studiossa ja päälleäänitykset RAK studiossa. ==Jäsenten näkemyksiä albumista== Kukaan Yesin tuonaikaisesta kokoonpanosta ei ole pitänyt albumia onnistuneena kokonaisuutena. Chris Squire on todennut, että albumi on kokoonkeitetty erilaisista ideoista ja että on vaikea nähdä, mikä on toimivaa ja mikä ei ole, vaikka sillä on joitain hyviä hetkiä. Lisäksi hän katsoi, että Rick Wakeman ja Steve Howe ovat erittäin paljon esillä. Howe mielipide heijastaa tätä ja hän toteaa sekä hän että Rick Wakeman pitivät liian kiirettä soittaen musiikin tukkoon ja että kaiken kaikkiaan soittoa oli liikaa ja lisäksi alituotettuna.Toisaalta hän korostaa koko yhtyeen jäsenten vastuuta tuotantoprosessista. ==Kappaleet== #A. Future Times (Jon Anderson / Chris Squire / Steve Howe / Rick Wakeman / Alan White) B. Rejoice (Jon Anderson) – 6:46 #Don’t Kill the Whale (Jon Anderson / Chris Squire) – 3:56 #Madrigal (Jon Anderson / Rick Wakeman) – 2:25 #Release, Release (Jon Anderson / Alan White / Chris Squire) – 5:44 #Arriving UFO (Jon Anderson / Steve Howe / Rick Wakeman) – 6:07 #Circus of Heaven (Jon Anderson) – 4:31 #Onward (Chris Squire) – 4:05 #On the Silent Wings of Freedom (Jon Anderson / Chris Squire) – 7:47 ==Jäsenet== * Jon Anderson − laulu, lyömäsoittimet * Chris Squire − basso, piano (”Don’t Kill the Whale” -kappaleessa), bassopedaalit, laulu * Steve Howe − sähkö- ja akustinen kitara, laulu * Rick Wakeman − koskettimet * Alan White − rummut, lyömäsoittimet, laulut == Lähteet == Luokka:Vuoden 1979 albumit Luokka:Yesin albumit
Martin Buchan

Martin McLean Buchan (s. 6. maaliskuuta 1949 Aberdeen, Skotlanti) on skotlantilainen jalkapalloilija, pelipaikaltaan puolustaja. Hän edusti Manchester Unitedia vuosien 1972 ja 1983 välillä ja toimi myös kapteenina 1970-luvulla kuuden kauden ajan. Buchan hankittiin ManU:un vuonna 1972 Aberdeen FC:stä 120 000 punnalla, joka oli seuran silloinen ennätyssiirtosummahttp://www.manutd.com/default.sps?pagegid=%7B847FFC5F-947A-470D-A13B-E757FD63C2A8%7D&bioid;=92153 Unitedissa Buchan debytoi 4. maaliskuuta 1972 ottelussa Tottenhamia vastaan. Hän auttoi joukkueen FA Cupin voittoon vuonna 1977. Hän jätti seuran vuonna 1983 loukkaantumisten takia. Yhteensä hän pelasi Unitedissa 456 ottelua tehden 4 maalia. Manchester Unitedista lähdön jälkeen hän pelasi vielä Oldhamissa, kunnes ryhtyi Burnleyn manageriksi vuonna 1985. Skotlannin maajoukkuetta Buchan edusti 34 kertaa. Hän teki maajoukkuedebyyttinsä vuonna 1971 ottelussa Portugalia vastaan. Viimeisen maaottelunsa hän pelasi vuonna 1978 samaa maata vastaan. Hän edusti maataan vuosien 1974 ja 1978 MM-kisoissa. Buchan toimi myös kaksi kertaa maajoukkueen kapteenina. == Lähteet == Luokka:Skotlantilaiset jalkapalloilijat Luokka:Vuonna 1949 syntyneet Luokka:Elävät henkilöt
Ford RS200

Ford RS200 on keskimoottorilla varustettu nelivetoinen urheilu- ja ralliauto, jota Ford tuotti vuosina 1984–1986. Ford valmisti B-ryhmän ralliauton rallin MM-sarjaan osallistumiseen sekä lisäksi sääntöjen mukaan tarvittavat 200 kappaletta tiekäyttöön suunnattua homologaatiomallia. == Historia == thumb|left|RS200 Ford lopetti ensimmäisen B-ryhmään suunnitellun mallinsa, takavetoisen ja etumoottorisen Escort 1700T:n kehittämisen ja alkoi vuonna 1983 suunnitella uutta B-ryhmän vaatimusten mukaista ja nopeaan kehitykseen ja uuteen kilpailutilanteeseen soveltuvaa nelivetoista ja keskimoottorilla varustettua (sekä turboahdettua) ralliautoa, alun perin koodinimeltään B200. Prototyyppi oli valmis noin vuoden kuluttua ja tuolloin malli nimettiin virallisesti nimellä RS200 Auto osallistui ensimmäiseen MM-ralliinsa (Ruotsi) vuonna 1986 ja oli MM-osakilpailuun osallistuessaan laskentatavasta riippuen kolmas tai neljäs B-ryhmäläinen joka kokonaisuudessaan hyödynsi B-ryhmän vapaat ja sallivat säännöt niin kevyiden ja eksoottisten korimateriaalien, korirakenteen kuin myös moottorin sijainnin, turboahtamisen ja nelivetotekniikan yhdistäen (muut olivat Peugeot 205 T16 sekä Peugeot 205 T16 EVO2 ja Lancia Delta S4). RS200-mallia on kutsuttu parhaiten rakennetuksi B-ryhmän autoksi. Esittelyn jälkeen moni piti autoa muotoilultaan hieman rumana, mutta ajan saatossa mielipiteet muuttuivat ja nykyään autoa pidetään muotoilultaan kauniina ja B-ryhmäläisten ajattomimpana mallina. RS200:n turboahtimella varustettu keskimoottori kehittää yli 400 hevosvoiman tehon, jonka hyödyn käyttää nelivetojärjestelmä. Lisäksi RS200 painaa noin 1000 kilogrammaa ja kori on muotoiltu virtaviivaiseksi. Auto tuli kuitenkin mukaan ralleihin liian myöhään, kun B-ryhmä eli viimeistä kauttaan 1986. RS200 ehti kuitenkin osoittaa potentiaalinsa kyseisellä kaudella tapahtuneessa MM- debyytissään Ruotsin rallissa 1986, jossa Kalle Grundel ajoi kolmanneksi. Seuraavassa MM-rallissa Portugalissa tapahtui kauden ensimmäinen ihmishenkiä vaatinut onnettomuus rallin MM-sarjassa kun yksityiskuljettaja Joaquim Santosin ajama Ford RS200 suistui tieltä osuen katsojiin, joista neljä kuoli ja useita loukkaantui. Onnettomuuden jälkeen Ford muiden tehdastallien mukana vetäytyi kilpailusta. Ford osallistui Portugalin osakilpailun tapahtumien jälkeen enää kahteen MM-ralliin (Kreikan Akropolis ja Ison-Britannian RAC), joissa se käytti RS200:n evoluutioversiota. Autossa oli yli 600 hevosvoiman 2,1-litrainen moottori, mutta menestystä tällä kalustolla ei tullut vaikka Kreikassa Blomqvist ja Grundel ehtivät molemmat vuorollaan johtaa rallia ennen keskeyttämisiä Fordilla oli kehitteillä S-ryhmän ralliauto (RS200S), mutta luokka kiellettiin B-ryhmän mukana. B-ryhmän kieltämisen jälkeen RS200 oli edelleen mukana rallicrosseissa ja Pikes Peak -kilpailuissa yksityisten kilpailutallien kalustona. == Lähteet == == Aiheesta muualla == * Ford RS200 sivusto RS200 Luokka:B-ryhmän autot Luokka:1980-luvun autot
Eye of the Beholder (videopeli)

Eye of the Beholder on Westwood Studiosin kehittämä roolipeli. Pelin on julkaissut vuonna Strategic Simulations Inc. Peli on Dungeons & Dragons -maailmaan perustuva Dungeon Master -vaikutteinen luolastoroolipeli. Dungeon Masterin tapaan pelissä ohjataan neljän hahmon joukkoa, ja pelitapahtumat on kuvattu kolmiulotteisesti hahmojen perspektiivistä. Joukon voi laajentaa enintään kuuteen jäseneen hyväksymällä jäseniksi tarjoutuvia hahmoja tai herättämällä henkiin kuolleiden luita. Peli julkaistiin MS-DOS:lle ja Amigalle sekä myöhemmin Super Nintendolle. Peliin on julkaistu kaksi jatko-osaa Eye of the Beholder II: The Legend of Darkmoon vuonna 1991 ja Eye of the Beholder III: Assault on Myth Drannor vuonna 1993. Peli on vuonna 2002 julkaistu myös Game Boy Advancelle. == Vastaanotto == Computer + Video Games -lehti antoi pelin Amiga-versiolle arvosanan 95 % ja DOS-versiolle 96 %. Mikrobitin Niko Nirvi antoi pelin MS-DOS-versiolle 94 pistettä sadasta.Mikrobitti 5/1991, sivu 57 == Lähteet == == Aiheesta muualla == * * Luokka:Luolastoroolipelit Luokka:Amiga-pelit Luokka:NEC PC-9801 -pelit Luokka:MS-DOS-pelit Luokka:Super Nintendo Entertainment System -pelit Luokka:Vuoden 1990 videopelit Luokka:Westwood Studiosin videopelit Luokka:Strategic Simulationsin videopelit Luokka:Forgotten Realms -videopelit
Arakhosia

Arakhosia oli antiikin kreikkalainen nimi Persian valtakunnan maakunnalle, joka sijaitsi nykyisen Afganistanin, Pakistanin ja Intian alueella. Kandahar oli alueen suurin kaupunki, jonka Aleksanteri Suuri perusti nimellä Arakhosian Aleksandria. Hindukuš-vuoristo erotti Arakhosian Baktriasta. Arakhosian eteläpuolella sijaitsi Gedrosia ja lännessä Drangiana. Idässä alue rajoittui Indukseen. Osa Arakhosiasta kuului Meedian valtakuntaan ja Persian Kyyros II Suuri liitti loputkin alueesta valtakuntaansa. Alue oli osa Kreikkalais- baktrialaista kuningaskuntaa, Maurya-valtakunta ja Parthian valtakuntaa. == Lähteet == Luokka:Iranin historia Luokka:Persian maakunnat
Markus Larsson

Markus Larsson (s. 9. tammikuuta 1979 Kil) on ruotsalainen alppihiihtäjä. Larsson saavutti nuorten MM-kilpailuissa Schladmingissa 1997 pronssia suurpujottelussa ja supersuurpujottelussa. Salt Lake Cityn olympialaisissa 2002 hän oli pujottelussa seitsemäs. St. Moritzin MM-kilpailuissa 2003 hän sijoittui alppiyhdistetyssä kuudenneksi ja pujottelussa kymmenenneksi. Bormion MM-kilpailuissa 2005 hän oli pujottelussa neljäs. Torinon olympialaisissa 2006 hän sijoittui alppiyhdistetyssä 11:nneksi. Larsson voitti hopeaa vuoden 2007 alppihiihdon maailmanmestaruuskilpailujen joukkuekilpailussa.Alppihiihtotuloksia MM-kilpailusta (plaza.fi) Vancouverin olympialaisissa 2010 hän sijoittui superalppiyhdistetyssä 16:nneksi ja Sotšin olympialaisissa 2014 pujottelussa seitsemänneksi. Vailin / Beaver Creekin MM- kilpailuissa 2015 hän sai joukkuekilpailussa pronssia ja oli pujottelussa seitsemäs. Larsson on voittanut kaksi alppihiihdon maailmancupin osakilpailua: pujottelukilpailut Åressa maaliskuussa 2006 ja Alta Badiassa joulukuussa 2006. Lisäksi hän on ollut kerran toinen ja kerran kolmas. Hän sijoittui pujottelun maailmancupin kokonaispisteissä neljänneksi kaudella 2006–2007. == Lähteet == Luokka:Ruotsalaiset alppihiihtäjät Luokka:Vuonna 1979 syntyneet Luokka:Elävät henkilöt
Alasäiniö

thumb|right|Kyltti Alasäiniön eli Verhne-Tšerkasovon rautatieasemalla. Alasäiniö (vuodesta 1948 ) on kylä entisessä Viipurin maalaiskunnassa Neuvostoliitolle luovutetulla alueella. Nykyisin kylän alue kuuluu Viipurin piiriin. Alasäiniö oli pieni kylä ja se käsitti Säiniönjoen ja Viipurin kaupungin välisen alueen maalaiskunnan eteläosassa ja ulottui kylän keskustan kohdalla myös Säiniönjoen eteläpuolelle. Alasäiniön naapurikyliä maalaiskunnan puolella olivat Tirhiä, Uskila ja Hämäläinen. Vuonna 1937 Alasäiniöllä oli 83 asukasta. Tärkeä elinkeino oli maa- ja metsätalous. Vuonna Alasäiniöllä oli 142 ha peltoa ja 167 ha metsää. Alasäiniön kylä kuului Uskilan kansakoulupiiriin, jonka koulu sijaitsi viereisessä Uskilan kylässä. Alasäiniö oli yksi niistä Viipurin maalaiskunnan kaakkoisosan kylistä, joista ehdotettiin muodostettavaksi Nurmela -nimistä seurakuntaa 1920-luvun alussa. Seurakuntaa ei kuitenkaan muodostettu. Talvisodan aikana Alasäiniön väestö evakuoitiin Keski-Suomeen. Sodan loppuvaiheessa taistelut ulottuivat Alasäiniölle asti. Moskovan rauhassa Alasäiniö muun Viipurin maalaiskunnan kanssa luovutettiin Neuvostoliitolle. Jatkosodassa alue vallattiin takaisin 1941 ja väestö pääsi palaamaan koteihinsa, mutta uusi evakuointi oli edessä 1944. ==Lähteet== Luokka:Viipurin maalaiskunnan kylät
Jasmin Stavros

Jasmin Stavros (1. marraskuuta 1954 Split – 3. toukokuuta 2023 Zagreb) oli kroatialainen poplaulaja. Hänen tunnetuimpiin lauluihinsa kuuluu "Dao bi sto Amerika", jota innoittivat hänen Yhdysvalloissa viettämänsä ajat. Hän palasi Kroatiaan hieman ennen maan itsenäistymistä. Hän oli entisen Jugoslavian tunnetuimpia rumpaleita. == Diskografia == * Priče iz kafane (1987) * Evo mene opet (1988) * Ljubio sam anđela (1989) * Prijatelji (1991) * E moj čovječe (1993) * Dijamanti (1995) * Zrak, zemlja zrak (1997) * Evo puta mog (1998) * Jutrima (2000) * Vučja vremena (2002) * Krećem ponovo (2004) == Lähteet == == Aiheesta muualla == * Viralliset sivut , Luokka:Kroatialaiset laulajat Luokka:Vuonna 1954 syntyneet Luokka:Vuonna 2023 kuolleet
Diskomyrkkyluikero

Diskomyrkkyluikero (Meiacanthus smithi) on luikeroihin kuuluva kala. Meriakvaariossa se viihtyy elävän kiven joukossa. == Koko ja ulkonäkö == Diskomyrkkyluikero kasvaa noin 8 senttimetriä pitkäksi. Se on vaalean sinivihreän sävyinen. Selkäevän tyvessä kulkee musta raita, joka jatkuu ohuempana silmän poikki leukaan. == Alkuperä == Diskomyrkkyluikero elää luonnossa Sri Lankan ympäristössä ja Jaavanmeren länsiosassa. == Käyttäytyminen == Diskomyrkkyluikero käyttää hampaitaan puolustautumiseen. Se piileksii elävän kiven joukossa ja etsiskelee pieniä äyriäisiä. Kalan purema on lievästi myrkyllinen ja voi aiheuttaa allergisen reaktion.Marinedepotlive == Ravinto == Diskomyrkkyluikero syö lihapitoista ruokaa. == Lähteet == Luokka:Meriakvaariokalat Luokka:Luikerot
Winchester (täsmennyssivu)

Winchester voi tarkoittaa ainakin seuraavia asioita: ==Sukunimi== ** Brad Winchester (s. 1981), yhdysvaltalainen jääkiekkoilija ** Jesse Winchester (s. 1983), kanadalainen jääkiekkoilija ** Jesse Winchester (1944–2014), yhdysvaltalainen muusikko ** Philip Winchester (s. 1981), yhdysvaltalainen näyttelijä ** Rundell Winchester (s. 1993), trinidadtobagolainen jalkapalloilija ** Shahdon Winchester (1992–2019), trinidadtobagolainen jalkapalloilija ; Kuvitteellisia henkilöitä ** Dean Winchester ja Sam Winchester, päähenkilöt televisiosarjassa Supernatural ==Paikkoja== * Winchester, kaupunki Britanniassa * Winchesterin linna Britanniassa * Winchester, kaupunki Yhdysvalloissa Kentuckyssa * Winchester, kaupunki Yhdysvalloissa Massachusettsissa * Winchester, kaupunki Yhdysvalloissa Virginiassa * Winchester House, erikoisesta suunnittelustaan tunnettu yksityistalo Kaliforniassa Yhdysvalloissa ==Muuta== * Winchester, kivääri * Winchester ’73 – kohtalon ase, yhdysvaltalainen lännenelokuva vuodelta 1950 * 747 Winchester, asteroidi * Winchester, IBM:n ensimmäisen kiintolevy-projektin koodinimi ;Britannian kuninkaallinen laivasto * HMS Winchester (1693), 60-tykkinen neljännen luokan alus * HMS Winchester (1698), 40-tykkinen neljännen luokan alus * HMS Winchester (1744), 50-tykkinen neljännen luokan alus * HMS Winchester (1763), 8-tykkinen kutteri * HMS Winchester (1822), Java-luokan 52-tykkinen neljännen luokan alus * HMS Winchester (L55), W-luokan hävittäjä. Luokka:Luettelot henkilöistä sukunimen mukaan
John Marshall

John Marshall voi tarkoittaa ainakin seuraavia henkilöitä: *John Marshal (1105–1165), englantilainen aatelinen *John Marshall (k. 1496), walesilainen Llandaffin piispa *John Marshall (1755–1835), yhdysvaltalainen poliitikko ja Yhdysvaltain korkeimman oikeuden puheenjohtaja *John Marshall (1765–1845), brittiläinen teollisuusmies ja parlamentaarikko *John Marshall (1876–1958), brittiläinen arkeologi *John Marshall (1748–1819), brittiläinen merikapteeni ja tutkimusmatkailija *Jack Marshall, oik. John Ross Marshall (1912–1988), uusiseelantilainen poliitikko *John Marshall (s. 1955), yhdysvaltalainen sarjakuvantekijä *John Stanley Marshall (s. 1941), brittiläinen jazz-rumpali *John Marshall (1932–2005), brittiläinen antropologi ja dokumentaristi *John Marshall (1930–1957), australialainen uimari *John Marshall (s. 1962), yhdysvaltalainen kitaristi, Metal Church -yhtyeen entinen jäsen *John Leslie Marshall (s. 1940), brittiläinen poliitikko ja europarlamentaarikko *John D. Marshall (k. 2008), yhdysvaltalainen amerikkalaisen jalkapallon valmentaja *John Marshall (s. 1941), yhdysvaltalainen lyömäsoittaja *John Marshall (s. 1942), yhdysvaltalainen kilpapurjehtija ja olympiamitalisti
Salt-N-Pepa

Salt-N-Pepa on yhdysvaltalainen hip hop -trio. Jäsenet ovat syntyneet Queensissa, New Yorkissa. Yhtye aloitti toimintansa 1980-luvulla, ja sen levytyksiä on kansainvälisesti myyty kaikkiaan yli 10 miljoonaa kappaletta. Vuonna 1995 Salt-N-Pepa sai Grammy-palkinnon. == Jäsenet == * Cheryl James (”Salt”) * Sandra Denton (”Pepa”) * DJ Spinderella == Albumit == * Hot, Cool & Vicious (1986) * A Salt With a Deadly Pepa (1988) * Blacks’ Magic (1990) * Very Necessary (1993) * Brand New (1997) == Aiheesta muualla == * Viralliset sivut Luokka:Grammy-palkinnon saajat Luokka:Yhdysvaltalaiset hip hop -yhtyeet Luokka:Yhdysvaltalaiset tyttöbändit
Saumamyrkkyluikero

Saumamyrkkyluikero (Meiacanthus atrodorsalis) on luikeroihin kuuluva kala. Sen purema on myrkyllinen. == Koko ja ulkonäkö == Saumamyrkkyluikero kasvaa noin 11 cm pitkäksi. Se on edestä sinivihreä, selästä pyrstöön keltainen. Pyrstö on keltainen ja haarukanmuotoinen. Silmän alapuolella kulkee vino musta juova jonka reunat ovat neonsiniset. == Alkuperä == Saumamyrkkyluikero elää luonnossa Tyynenmeren länsiosissa. == Käyttäytyminen == Saumamyrkkyluikero on niin aggressiivinen, että sitä on pidettävä joko yksitellen tai pariskuntana. Se voi purra sormeen, jos joku työntää kätensä akvaarioon. Kalan purema on myrkyllinen ja voi aiheuttaa allergisen reaktion. == Ravinto == Saumamyrkkyluikero syö lihapitoista ruokaa. == Lähteet == Luokka:Meriakvaariokalat Luokka:Luikerot
Hot for Teacher

Hot for Teacher on hard rock -yhtye Van Halenin single, joka julkaistiin vuonna 1984. Se julkaistiin myös yhtyeen menestysalbumilla 1984. Kappale on mukana myös Van Halenin kokoelmalevyllä The Best of Both Worlds. Kappale ylsi sijalle 56 Billboard Hot 100 listalla samalla kun Van Halenin toinen tunnetumpi single ”Jump” jyräsi listan ykkösenä peräti viisi viikkoa. Kappaleesta tehtiin musiikkivideo, jossa yhtyeen jäsenet ovat koulussa. Kappale on myös mukana Guitar Hero: Van Halen -pelissä == Kokoonpano == * David Lee Roth – laulu * Eddie Van Halen – kitara * Michael Anthony – basso * Alex Van Halen – rummut Luokka:Van Halenin kappaleet Luokka:Vuoden 1984 kappaleet
Seepramyrkkyluikero

Seepramyrkkyluikero (Meiacanthus grammistes) on luikeroihin kuuluva kala. Sen purema on myrkyllinen. == Koko ja ulkonäkö == Seepramyrkkyluikero kasvaa noin 11 cm pitkäksi. Se on vaakasuoraan musta-keltaraitainen. == Alkuperä == Seepramyrkkyluikero elää luonnossa Korallimerellä ja Indopasifisella merialueella. == Käyttäytyminen == Seepramyrkkyluikero on aggressiivinen samannäköisiä kaloja kohtaan ja voi purra niitä myrkkyhampaillaan. Se tarvitsee piilopaikkoja. Kalan purema on myrkyllinen ja voi aiheuttaa allergisen reaktion. == Ravinto == Seepramyrkkyluikero syö lihapitoista ruokaa: massiäyriäisiä, artemiaa ja kuivaruokia. == Lähteet == ==Aiheesta muualla== * Luokka:Meriakvaariokalat Luokka:Luikerot
One Crimson Night

One Crimson Night on heavy metal -yhtye HammerFallin vuonna 2003 julkaisema livealbumi ja -DVD. DVD-versio julkaistiin vuonna 2004. Albumi nauhoitettiin yhtyeen konsertissa Göteborgissa. ==Kappaleet== ===DVD=== #"Lore of the Arcane" #"Riders of the Storm" #"Heeding the Call" #"Stone Cold" #"Hero's Return" #"Legacy of Kings" #"Bass Solo: Magnus Rosén" #"At the End of the Rainbow" #"The Way of the Warrior" #"The Unforgiving Blade" #"Glory to the Brave" #"Guitar Solo: Stefan Elmgren" #"Let the Hammer Fall" #"Renegade" #"Steel Meets Steel" #"Crimson Thunder" #"Templars of Steel" #"Gold Album Award" #"Hearts On Fire" #"HammerFall" ====Bonusmateriaalit==== #"On the Road"-dokumentti #Valokuvagallerioita #Tekstitykset \---- ===CD=== ====Levy 1==== # # # # # # # # # # # # # ====Levy 2==== # # # # # # # (bonusraita) # (bonusraita) # (bonusraita) == Kokoonpano == *Joacim Cans – laulu *Oscar Dronjak – kitara *Stefan Elmgren – kitara *Magnus Rosén – basso *Anders Johansson – rummut == Arvostelut == * Imperiumi: 7+/10 * Soundi: == Lähteet == == Aiheesta muualla == * * luokka:Vuoden 2003 konserttitallenteet Luokka:HammerFallin albumit Luokka:Konserttielokuvat
Ruskomyrkkyluikero

Ruskomyrkkyluikero (Meiacanthus mossambicus) on luikeroihin kuuluva kala. Sen purema on myrkyllinen. == Koko ja ulkonäkö == Ruskomyrkkyluikero kasvaa noin 9 cm pitkäksi. Se on ruskeansävyinen keltaista pyrstöä lukuun ottamatta. == Alkuperä== Ruskomyrkkyluikero elää luonnossa Intian valtameren länsiosassa: Itä-Afrikan, Komorosaarten ja Madagaskarin rannikolla. Se pysyttelee koralliriuttojen läheisyydessä, etenkin sellaisissa osissa joissa korallit kasvavat melko hitaasti ja niistä on irronnut kiviä ja korallisoraa. == Käyttäytyminen == Ruskomyrkkyluikero on rauhallinen kala. Jos petokala nappaa sen suuhunsa, ruskomyrkkyluikero puraisee myrkkyhampaillaan petoa suuhun ja pelastuu. Kalan purema on myrkyllinen ja voi aiheuttaa allergisen reaktion. == Vesiolot ja ravinto == Ruskomyrkkyluikero syö lihapitoista ruokaa: massiäyriäisiä, artemiaa ja kuivaruokia. Sitä tulisi ruokkia useita kertoja päivässä. Se elää 24–28-asteisessa merivedessä. == Lähteet == Luokka:Meriakvaariokalat Luokka:Luikerot
Decemberunderground

__NOTOC__ Decemberunderground on AFI:n seitsemäs studioalbumi, joka julkaistiin 29. toukokuuta 2006. Albumin myötä AFI voitti MTV Music Awardsissa vuonna 2006 parhaan rocktulokkaan palkinnon. == Kappaleet == # Prelude 12/21 – 1:34 # Kill Caustic – 2:39 # Miss Murder – 3:26 # Summer Shudder – 3:06 # The Interview – 4:16 # Love Like Winter – 2:45 # Affliction – 5:28 # The Missing Frame – 4:40 # Kiss and Control – 4:18 # The Killing Lights – 4:04 # 37mm – 3:55 # Endlessly, She Said – 4:28 == Tuotanto == * Jerry Finn – tuottaja, miksaaja * Joe McGrath – äänittäjä * Chris Lord-Alge – miksaaja (Conway- studiot & Resonate Music) * Ten Jensen – masteroija (Sterling Sound, New York) * Seth Waldmann, Jason Gossman, Kevin Mills, Eric Weaver, Dimitar Krnjaic, ja Keith Armstrong – avustavat äänittäjät * Morning Breath Inc. – kansikuva, design * Alan Forbes – kuvittaja * James Minchin – kuvaaja * Mike Fasano – rumputeknikko * Jade Puget, Hunter Burgan, Ronan Harris, ja Dave McCracken – musiikkiohjelmointi, kosketinsoittimet * Luke Wood – A&R; == Arvostelut == * AllMusic: AllMusic review * Soundi: AFI: Decemberunderground Viitattu 26.12.2022. == Lähteet == Luokka:Vuoden 2006 albumit Luokka:AFI:n albumit Luokka:Jerry Finnin tuottamat albumit
Nelson Frazier Jr.

Nelson Frazier Jr. (14. helmikuuta 1971 Memphis, Tennessee – 18. helmikuuta 2014) oli yhdysvaltalainen showpainin ammattilainen, joka esiintyi ensi kerran WWF:ssä (nyk. WWE) vuonna 1993. Hänet tunnettiin paremmin paininimillä Viscera ja Big Daddy V. Hänen lopetusliikkeinään tulivat tunnetuiksi mm. Viscera Drop, Sex Drive ja Whirlwind of Love. Myöhemmin hän käytti Two-Handle Choke- Powerbombia ja Big Daddy V Dropia, jota SmackDownin supertähti Umaga käytti nimellä Samoan Drop. Hän piti WWF:ssä hallussaan Hardcore- ja World Tag Team -mestaruuksia. Hän oli myös vuoden 1995 King of The Ring. Frazier käytti ennen paininimeä Viscerana. Visceran kosittua Lilian Garciaa ja Lilianin vastattua kieltävästi, Viscera suuttui ja muutti nimensä Big Daddy V:ksi. Näitä aiemmin hän käytti painijanimenään Mabelia. Vuonna 2007 hän siirtyi ECW:hen ja alkoi käyttää nimeä Big Daddy V. Sittemmin hän ystävystyi Mark Henryn kanssa ja he perustivat Tag Teamin. Big Daddy V yritti vuoden 2007 aikana tavoitella ECW:n mestaruutta CM Punkilta. Sen jälkeen vuonna 2008 hän yritti muun muassa päästä Money In The Bank Ladder Matsiin Wrestlemania 24:ssä. Karsinta ottelu oli CM Punkia vastaan ja BDV hävisi uloslaskulla. Big Daddy V oli painoltaan 221 kg ja pituudeltaan 198 cm. Big Daddy V:n WWE-sopimus raukesi vuonna 2008 ja sitä myötä hän siirtyi NWA:han nimellä King V. Frazier kuoli 18.2 sydänkohtaukseen. Hän oli kuollessaan vain 43-vuotias. ==Painissa== ===Painiliikkeet=== *Big Daddy V Drop *Two-Handle Choke *Belly to Belly Suplex *Open-Handed Chop *Corner body splash *Bulldogg *Power bomb ===Nimikkotaunnit=== *BDV-merkki (Peukun koukkuun laittaminen kämmentä vasten ja etu- ja keskisormien, sekä nimettömän ja pikkusormen liittäminen ja tämän merkin ilmaan kohottaminen) *Rinnan rummuttaminen ja henkselien paukuttaminen ===Managerit=== *Rebbie B. Mine *Jimmy Hart *Oscar *Sir. Mo *Mike Samples *George South *Matt Striker *Mark Henry ===Paininimet=== *Mabel (1993–1998) *Viscera (1998–2007) *Big Daddy V (2007–2008) ===Lempinimet=== * World Largest Love Machine (suom. Maailman Suurin Rakastaja. Käytti nimeä Viscerana.) * BDV (Lyhenne sanoista Big Daddy V) ==Lähteet== Luokka:Yhdysvaltalaiset showpainijat Luokka:Vuonna 1971 syntyneet Luokka:Vuonna 2014 kuolleet
Cheryl James

Cheryl "Salt" James (s. 8. huhtikuuta 1964, Brooklyn, New York) on yhdysvaltalainen R&B-; ja hip hop -laulaja. Hän on yksi kolmesta jäsenestä, jotka muodostavat Grammy-palkitun Salt-N-Pepa-trion vakituisen kokoonpanon. Hän asuu Long Islandilla miehensä Gavin Wrayn ja kahden lapsensa kanssa.biography.com: Cheryl "Salt" James Biography ==Lähteet== Luokka:Yhdysvaltalaiset laulajat Luokka:Vuonna 1964 syntyneet Luokka:Elävät henkilöt
Sandra Denton

Sandra ”Pepa” Denton (s. 9. marraskuuta 1964 Kingston, Jamaika) on yhdysvaltalainen hip hop -artisti. Hän on yksi kolmesta jäsenestä, jotka muodostavat Salt-N-Pepan vakituisen kokoonpanoon. Hän muutti lapsena perheineen Queensiin, New Yorkiin, ja tapasi sairaanhoitajaksi opiskellessaan tulevan yhtyetoverinsa Cheryl Jamesin. Salt-N-Pepa on myöhemmin saavuttanut maailmanlaajuisen menestyksen ja voittanut yhden Grammy-palkinnon. Denton sai ensimmäisen lapsensa Tyranin vuonna 1990. Hän teki vuonna 1993 vierailevan esiintymisen Ricki Laken show’ssa. Hän oli vuosina 1999–2001 naimisissa räppäri-näyttelijä Treachin kanssa, ja avioliitosta syntyi yksi tytär. Denton on muusikonuransa ohessa toiminut elokuvanäyttelijänä. == Studioalbumit == * Hot, Cool & Vicious (1986) * A Salt with a Deadly Pepa (1988) * Blacks' Magic (1990) * Very Necessary (1993) * Brand New (1997) Luokka:Yhdysvaltalaiset laulajat Luokka:Vuonna 1964 syntyneet Luokka:Elävät henkilöt
Janne Henriksson

Janne Henriksson (s. 5. elokuuta 1981 Turku) on suomalainen jalkapallomaalivahti, joka edustaa Ykkösessä pelaavaa Kokkolan Pallo-Veikkoja. Kaarinan Pojista lähtöisin oleva Henriksson ehti pelata kasvattajaseurassaan miesten joukkueessa vain puoli kautta kesällä 1998, sillä hän siirtyi 16-vuotiaana Alankomaiden toisen sarjatason FC Emmeniin. Henriksson ei kuitenkaan saanut vakiinnutettua paikkaansa ykkösjoukkueessa, vaan pelasi seuran juniori- ja reservijoukkueissa. Viimeiset puolitoista kautta hän oli kuitenkin Emmenin edustusjoukkueen kakkosmaalivahti, jolle ei kuitenkaan kertynyt sarjaotteluita. Alankomaiden jälkeen Henriksson siirtyi kaudella 2001 Suomen Veikkausliigaan. Ensimmäinen seura oli Vaasan Palloseura, jossa hän pelasi neljä kautta. Veikkausliigadebyyttinsä Henriksson teki elokuussa 2001. Kausina 2001 ja 2002 Henriksonille yhteensä 19 liigaottelua ollen Henri Sillanpään varamiehenä. Kaksi viimeistä kautta VPS ja Henriksson pelasivat Ykkösessä. Henriksson palasi Veikkausliigaan siirryttyään kaudeksi 2005 Tornioon TP-47:ään. Henrikson siirtyi TP-47:n pudottua silloin 45 Veikkausliigaottelun kokemuksella toiseen Veikkausliigaseuraan kotkalaiseen FC KooTeePeehen, jossa hän pelasi seuraavat kolme kautta ja kaikkiaan 64 Veikkausliigaottelua. FC KooTeePeen taival Veikkausliigassa päättyi syksyllä 2008, minkä jälkeen Henrikssonin seuraksi tuli myös Veikkausliigassa pelaava espoolainen FC Honka. Henriksson ei kyennyt vakiinnuttamaan seurassa ykkösmaalivahdin paikkaa, minkä vuoksi pelejä kertyi kahden kauden aikana Veikkausliigassa vain kuusi. Henriksson siirtyi FC Hongasta VPS:ään marraskuussa 2010 kolmen vuoden sopimuksella. Sillanpään toimiessa edelleen pääosin VPS:n ykkösmaalivahtina ja lisäksi loukkaantumiset verottivat hänen peliaikaansa, jota kertyi kolmen kauden aikana vain 16 ottelussa. Henrikssonin ura VPS:ssä sai jatkoa keväällä 2014, jolloin hän aloittaa kahdeksannen kautensa VPS:n riveissä. Kaikkiaan Henrikssonilla kauden 2014 lopussa oli takanaan 13 kautta Veikkausliigassa ja kaikkiaan 146 ottelua. Kaudeksi 2015 Henriksson siirtyi Ykköseen nousseeseen Vasa IFK:hon. ==Lähteet== ==Aiheesta muualla== * Janne Henriksson VPS:n sivustolla * Henriksson Veikkausliigan sivustolla Luokka:Suomalaiset jalkapallomaalivahdit Luokka:Vuonna 1981 syntyneet Luokka:Elävät henkilöt
DJ Spinderella

Deidra Muriel Roper eli DJ Spinderella (s. 3. elokuuta 1970) on hip hop -yhtye Salt-N-Pepan DJ. Hän tutustui 16-vuotiaana Sandra Dentoniin ja Cheryl Jamesiin ja liittyi heidän yhtyeeseensä Pamela Greenin jätettyä kokoonpanon. DJ Spinderella avasi vuonna 1997 oman kauneussalonkinsa. Hänellä on koripalloilija Kenny Andersonin kanssa yhteinen tytär. Hän on maassaan myös tunnettu radiopersoonallisuus. Luokka:Yhdysvaltalaiset DJ:t
Viiden kortin avopokeri

Viiden kortin avopokeri () on avopokerin vanhin muoto. Sitä on pelattu Yhdysvaltain sisällissodasta lähtien.http://www.worldcasinodirectory.com/pokerhistory.htm Sitä pelataan nykyään vähemmän kuin suosituimpia pokeripelejä kuten texas- ja omaha hold'emia. Pelissä pelaajille jaetaan yksi kierros kerrallaan kaikkiaan viisi korttia, ensin yksi pimeä kortti ja sitten neljä avointa. Suomessa suosittu sökönä tunnettu pokeripeli on muunnelma, jossa on lisäksi neljän kortin väri ja suora, joita tässä pelissä ei tunneta. Perusversiossa on neljä panostusjakoa. Koska suurin osa korteista jaetaan avoimina, jokainen pelaaja tietää paljon enemmän muiden pelaajien käsistä kuin ostopokerissa, mikä laajentaa mahdollisia strategioita. Koska kortteja ei vaihdeta, pelissä voi maksimissaan olla kymmenen pelaajaa, mutta mikäli kaikki kymmenen pelaajaa pysyvät mukana loppuun saakka, vain kaksi kortti pakasta jää käyttämättä, ja 40 on näkyvillä. Tämä on tietenkin epätodennäköistä, mutta mitä enemmän kortteja on näkyvillä, sitä kauemmin pelaajat saattavat laskea mahdollisuuksia parantaa käsiään, jolloin pelistä voi tulla kömpelöä. Peli toimii parhaiten kun pelaajia on kuudesta kahdeksaan, joskin avopokeri toimii ostopokeria paremmin, jos pelaajia on vähemmän, ja pelissä voi olla paljon toimintaa, vaikka pelaajia olisikin kaksi, kuten elokuva The Cincinnati Kid havainnollistaa. ==Alkuvalmistelut== Kuten pokerissa, istumajärjestyksestä, ensimmäisestä jakajasta, mahdollisista erityissäännöistä, panostusrajoista ja aikarajoista tulee sopia. Jakovuoro siirtyy tavalliseen tapaan vasemmalle. ==Alkupotti, panostukset ja rajat== Avopokerissa ei ole yleensä alkupottia, mutta pelaajat voivat sopia sellaisesta. Yleinen tapa rajoittaa panostuksia avopokerissa on asettaa alarajaksi 1 pelimerkki ja vaihtelevat ylärajat, yleensä kaksi pelimerkkiä panostuksissa ja korotuksissa kolmen ensimmäisen panostusjakson aikana ja esimerkiksi viisi pelimerkkiä neljännen panostusjakson aikana. On myös yleinen käytäntö, että viiden pelimerkin yläraja tulee voimaan heti, kun jollakin on avoin pari, eli kuvapuoli ylöspäin olevien korttien sisältämä pari. Tämä voi tapahtua jo toisen panostusjakson aikana. Vaihtoehtoinen tapa on asettaa yhden pelimerkin yläraja ensimmäiselle panostusjaksolle, kahden toisella panostusjaksolle, kolmen kolmannelle panostusjaksolle ja neljän neljännelle panostusjaksolle, jälleen sillä varauksella, että neljän pelimerkin yläraja astuu voimaan kun pari on näkyvillä. Myös pottilimiitit, joissa pelaaja voi panostaa tai korottaa potin koon verran, sopivat avopokeriin. ==Sanastoa== Avoin pari (open pair) Pelaajien näkyvien korttien joukossa oleva pari Reikäkortti (hole-card) Kullekin pelaajalle kuvapuoli alaspäin jaettu kortti (pimeä kortti) Villi kortti (wild card) Esimerkiksi Vaihdon yhteydessä parin kanssa jätettävä kortti, villi kortti ==Lähteet== * Pokeri, Peter Arnold, Gummerrus kirjapaino OY, Jyväskylä, 2006 Luokka:Pokerimuunnelmat
Viasat Explore

Viasat Explore (alun perin Viasat Explorer) on Viaplay Groupin omistama maksullinen televisiokanava. Kanava lähettää ohjelmaa aamukuudesta aina keskiyöhön asti. Kanavalla nähdään dokumentteja eläimistä, extreme-lajeista, seikkailuista, matkustamisesta ja teknologiasta. Viasat Explorer aloitti 6. tammikuuta 2002 Norjassa, Ruotsissa, Tanskassa ja Suomessa. 1. marraskuuta 2003 kanava aloitti myös Venäjällä, Kazakstanissa, Virossa, Latviassa, Liettuassa, Moldovassa, Valko-Venäjällä, Unkarissa, Puolassa, Romaniassa ja Bulgariassa. Kanavan nimi vaihtui Viasat Explore -muotoon vuonna 2014. ==Viasat Explore Suomessa== Viasat Explore aloitti lähetyksensä Suomessa 6. tammikuuta 2002. Kanava on saatavilla Viasatin kautta joko satelliitin tai kaapeliverkon kautta. Kaapelissa Viasat Explore lähettää ohjelmaa aamukuudesta keskiyöhön, mutta satelliitissa Viasat Explorella on jaettu kanavapaikka aikusviihdekanava Spicen kanssa, joten lähetysaika on 13.00–1.00. Viasat aloitti kanavan uusien ohjelmien suomenkielisen tekstityksen 1. syyskuuta 2007, kun Suomi siirtyi pelkästään digitaalisiin televisiolähetyksiin. == Lähteet == Luokka:Televisiokanavat Luokka:Vuonna 2002 perustetut televisiokanavat
Koruruhtinaskala

Koruruhtinaskala (Genicanthus bellus) on keisarikaloihin kuuluva kala. == Koko ja ulkonäkö == Koruruhtinaskala kasvaa noin 15 cm pitkäksi. Keltasävyinen koiras ja tummasävyinen naaras poikkeavat toisistaan kovasti. Koiraalla on vaalealla pohjalla keltaiset juovat kyljessä ja selkäevän tyvessä. Sen pyrstö on lyyramainen. Naaraalla on tummanruskeat, melkein mustat kuviot. == Alkuperä == Koruruhtinaskala on kotoisin Tyynenmeren eteläosista. Sitä tavataan harvoin 30 metrin yläpuolella. == Käyttäytyminen == Koruruhtinaskaloja kannattaa pitää akvaariossa parina. Se on rauhallinen kala joka ei näyki koralleja. == Ravinto == Koruruhtinaskala syö planktonpitoista ruokaa. == Lähteet == ==Aiheesta muualla== * Luokka:Meriakvaariokalat Luokka:Keisarikalat
Nikolai Rakov

Nikolai Petrovitš Rakov (, 14. maaliskuuta 1908 – 3. marraskuuta 1990) oli venäläinen säveltäjä. == Elämä == Rakov syntyi Kalugassa ja opiskeli alun perin viulunsoittoa Rubinstein-musiikkikoulussa, sitten sävellystä Moskovan konservatoriossa Reinhold Glièren ja Sergei Vasilenkon johdolla. Valmistuttuaan vuonna 1931 hänestä tuli Glièren avustaja konservatoriossa. Hänestä tuli sittemmin itsestään luennoitsija (1935) ja orkestraation professori (1943). Rakovin tunnetuimpien oppilaiden joukkoon lukeutuivat Edison Denisov, Boris Tšaikovski, Nikolai Peiko, Andrei Ešpai ja Alfred Schnittke. Hän piti myös konsertteja viulistina ja kapellimestarina ja kirjoitti lukuisia kirjoja orkestraatiosta. Hän sai ensimmäisestä viulukonsertostaan (1944) Stalin-palkinnon 1946 sekä Neuvostoliiton kansantaiteilijan arvonimen 1975. Rakovin musiikki on tonaalista ja tyylillisesti myöhäisromanttista, ja usein on kuultavissa venäläiskansallisia vaikutteita. Myöhemmissä teoksissaan hän osoitti kiinnostusta uusklassismia kohtaan. Tunnetuimpiin teoksiin kuuluu ensimmäinen viulukonsertto, jonka nosti suuren yleisön tietoisuuteen varsinkin David Oistrah. Rakov kuoli arvostettuna säveltäjänä Moskovassa 1990. == Tuotantoa == === Orkesterille === * 1. sinfonia (1940, uud. 1958) * 2. sinfonia (1957) * 3. sinfonia (1962) * 4. sinfonia (1973) * Sinfonietta (1958) * Mari-sarja (1931) * Venäläinen alkusoitto (1947) * Konserttisarja (1949) * Neljä konserttoa pianolle ja jousiorkesterille (1969–1977) * 1. viulukonsertto (1944) * 2. viulukonsertto (1954–1963) * Konsertino viululle ja jousiorkesterille (1960) * Konserttifantasia klarinetille ja orkesterille (1968) === Kamarimusiikkia === * 2 viulusonaattia (1951, 1974) * Sonatiini viululle ja pianolle (1959) * Yhdeksän kappaletta sellolle ja pianolle (1959) * 2 kvartettoa neljälle sellolle (1984, 1986) * 2 oboesonaattia (1951, 1978) * 2 klarinettisonaattia (1956, 1975) * Sonatiini klarinetille ja pianolle (1963) * 3 sonatiinia harpulle ja pianolle (1965, 1970, 1971) * Liedejä ja romansseja === Pianolle === * 4 sonaattia * Sonatiineja * Muunnelmat (1949) * Viisi preludia (1936) * Yhdeksän kappaletta (1945) * 24 kappaletta lapsille (1961) * 20 konserttietydiä (1929–1974) * Useita pienimuotoisempia kappaleita Luokka:Venäläiset säveltäjät Luokka:Venäläiset viulistit Luokka:Venäläiset kapellimestarit Luokka:Vuonna 1908 syntyneet Luokka:Vuonna 1990 kuolleet
Feldkirchen bei Graz

Feldkirchen bei Graz on kunta Steiermarkin osavaltiossa Itävallassa. Sen asukasluku vuonna 2006 oli 5 244Statistik Austria: Ein Blick auf die Gemeinde Feldkirchen bei Graz. Feldkirchen sijaitsee heti Grazin eteläpuolella, Mur- joen länsipuolella. Se on osa Graz-Umgebungin piiriä ja on käytännössä yksi osavaltion pääkaupungin esikaupungeista. Kunnan pinta-ala on 11,5 neliökilometriäLandesstatistik Steiermark: Feldkirchen bei Graz (Excel- tiedosto). Itävallan etelärata kulkee Feldkirchen bei Grazin läpi ja sen varrella on kaksi rautatieasemaa. Yksi niistä on yhteinen asema Seiersbergin kanssa, ja toinen palvelee Grazin lentoasemaa, joka sijaitsee osittain kunnan alueella. ==Lähteet== ==Aiheesta muualla== *Marktgemeinde Feldkirchen bei Graz Luokka:Steiermarkin kunnat
Jarno Tuunainen

Jarno Tuunainen (s. 5. marraskuuta 1977 Helsinki) on entinen suomalainen jalkapalloilija. Hän oli pelipaikaltaan keskuspuolustaja, mutta pystyi pelaamaan myös keskikentän pohjalla. Tuunainen on PK-35:n kasvatti ja debytoi seuran tuolloin Kakkosessa pelanneessa edustusjoukkueessa kaudella 1995. Suomen korkeimmalla sarjatasolla Veikkausliigassa hän teki ensiesiintymisensä kasvattajaseuransa riveissä kaudella 1998. Hän on edustanut liigassa myös Jokereita, Tampereen Pallo-Veikkoja, Atlantista, Allianssia, KooTeePeetä ja Myllykosken Palloa. Hän palasi PK-35:een kaudeksi 2011. Tuunainen on pelannut 233 liigaottelua ja tehnyt kuusi liigamaalia. Hän saavutti SM-hopeaa Jokereissa kaudella 2000 ja Allianssissa kaudella 2004, SM-pronssia PK-35:ssä kaudella 1998 sekä Suomen cupin mestaruuden Jokereissa kaudella 1999 ja Atlantiksessa kaudella 2001. Hänet valittiin Veikkausliigan fair play -pelaajaksi kaudella 2002. Tuunainen on pelannut myös 19 poikamaaottelua. ==Saavutukset== * Suomen-mestaruushopea: 2000, 2004 * Suomen-mestaruuspronssi: 1998 * Suomen cup: 1999, 2001 * Veikkausliigan fair play -pelaaja: 2002 ==Lähteet== Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1977 syntyneet Luokka:Elävät henkilöt
Bernard Greenhouse

Bernard Greenhouse (3. tammikuuta 1916 Newark, New Jersey – 13. toukokuuta 2011) oli yhdysvaltalainen sellisti. Hän aloitti 18-vuotiaana opintonsa Felix Salmondin johdolla Juilliard Schoolissa. Neljä vuotta Salmondin ohjauksessa vietettyään hän sai lisäopetusta Emanuel Feuermannilta, Diran Alexanianilta, Raja Garbousovalta ja Pablo Casalsilta.AllMusic: Bernard Greenhouse Viimeisteltyään opintonsa Casals’n kanssa Greenhouse aloitti uransa solistina. Hän ei kuitenkaan menestynyt riittävästi, sillä sello ei ollut siihen aikaan suosittu soolosoitin. Vuonna 1955 hän perusti viulisti Daniel Guiletin ja pianisti Menahem Presslerin kanssa Beaux Arts Trion, jonka jäsenenä hänet muistetaan yhä parhaiten. Peter Wiley korvasi hänet kokoonpanossa 1987. Uransa aikana Greenhouse on opettanut muun muassa Manhattan School of Musicissa, New England Conservatory of Musicissa, Rutgersin yliopistossa ja State University of New Yorkissa Stony Brookissa. Vielä eläkkeellä ollessaan hän piti yhä mestariluokkia Yhdysvalloissa, Kanadassa ja Euroopassa. ==Lähteet== Luokka:Yhdysvaltalaiset sellistit Luokka:Vuonna 1916 syntyneet Luokka:Vuonna 2011 kuolleet
Pim peli pom

Pim peli pom on Vesa-Matti Loirin Tyyne-sketsihahmon studioalbumi, joka on ilmestynyt levymerkillä Flamingo FGL 4030 vuonna 1988. == Kappaleet == # # # # # # # == Muusikot == *Vesa-Matti Loiri (laulu) *Olli Ahvenlahti (kosketinsoittimet) *Peter Lerche (kitara) *Kicke Bergholm (basso) *Vesa Aaltonen (rummut) *Reino Laine (percussion) == Tekijät == *Jorma Hämäläinen (äänitys ja miksaus) *Esa Rajamäki (kannen kuva) *Tapsa Rantanen (kannen suunnittelu) *Kristian Jernström (tuottaja) *Olli Ahvenlahti (sovitukset (salanimellä Keijo Käpylä), tuottaja) == Aiheesta muualla == * Pim peli pom -albumi Suomen äänitearkiston tietokannassa Luokka:Vuoden 1988 albumit Luokka:Suomalaiset huumorialbumit Luokka:Vesa-Matti Loirin albumit
Kiilaenkelikala

Kiilaenkelikala (Holacanthus passer) on keisarikaloihin kuuluva kala. == Koko ja ulkonäkö == Kiilaenkelikala kasvaa noin 35 cm pitkäksi. Se on yleisväriltään sinisävyinen, pyrstö on keltainen ja kyljessä on valkea pystyraita. Nuoret yksilöt ovat värikkäämipiä. == Alkuperä == Kiilaenkelikala on kotoisin Tyynenmeren itäosista: Kalifornianlahdelta Peruun. == Käyttäytyminen == Kiilaenkelikala nyppii elävästä kivestä siinä kasvavaa levää ja pieniä selkärangattomia. Se nyppii myös kivikorallien polyyppeja, joten se ei sovi riutta-akvaarioon. Kiilaenkelikala voi kehittyä aggressiiviseksi, joten sitä ei pidä pitää arkojen kalojen seurassa. == Ravinto == Kiilaenkelikala syö levää ja pieniä selkärangattomia, ennen kaikkea sienieläimiäAnimal World (myös kuva nuoresta yksilöstä). == Lähteet == Luokka:Meriakvaariokalat Luokka:Keisarikalat
Slim Thug

Slim Thug (oikealta nimeltään Stayve Jerome Thomas, s. 8. syyskuuta 1980 Houston, Texas, Yhdysvallat) on yhdysvaltalainen rap-artisti. Hänen ensimmäinen levy-yhtiönsä oli Swishahouse. Puolitoista vuotta myöhemmin Stayve perusti veljensä kanssa oman levy-yhtiön Boss Hogg Outlawsin. Stayve on myös levy-yhtiöiden Geffen Records, The Neputnes ja The Star Trak listoilla. Hän voitti MTV Music Awardsin vuoden 2006 parhaan R&B-musiikkivideon; palkinnon kappaleella "Check On It" laulaja Beyoncén kanssa. ==Diskografia== ===Albumit=== * * * Julkaisupäivä Nimi Singlet 11.06.2001 Boss Hogg Outlaws (with ESG) Get Ya Hands Up 07.08.2003 The Big Unit (with Lil Keke) 20.04.2004 Make The Rules In The Streets (with Boyz N Blue) Dope Man 12.07.2005 Already Platinum Like A Boss, 3 Kingz, I Ain't Heard Of That, Incredible Feelin', Diamonds (Remix) 27.02.2007 Serve & Collect (with Boss Hogg Outlawz) Recognize A Playa 24.3.2009 Boss of All Bosses I Run ===Singlet=== Nimi Featuring Tuottaja Like A Boss The Neptunes 3 Kingz T.I. & Bun B Mr. Lee I Ain't Heard Of That Bun B The Neptunes Incredible Feelin Jazze Pha Jazze Pha Diamonds Remix Young Jeezy & Killa Kyleon & Slick Pulla Mannie Fresh Wood Grain Wheel Mr. Lee ===Vierailevana artistina=== Vuosi Artisti Kappale 2003 Mike Jones feat. Slim Thug & Paul Wall Still Tippin 2004 Juvenile feat. Wako & Skip & Z-Ro & Bun B & Slim Thug Nolia Clap 2005 Bun B feat. Lil Keke & Slim Thug & Chamillionaire & Paul Wall & Mike Jones & Aztek & Lil Flip & Z-Ro Draped Up (Remix) 2005 Gwen Stefani feat. Slim Thug Luxurious 2005 Beyonce feat. Slim Thug Check On It 2005 The Notorious B.I.G. feat. T.I. & Slim Thug Breakin' Old Habits 2006 LeToya Luckett feat. Slim Thug Hey Fella 2006 LeToya Luckett feat. Paul Wall & Slim Thug All Eyes On Me 2006 DJ Khaled feat. Slim Thug & Chamillionaire & Trina' Candy Paint 2006 T.I. feat. Slim Thug & Jae Millz Heads Popped Off 2006 Young Dro feat. Slim Thug & Jazze Pha U Don't See Me 2006 The Game feat. Slim Thug & eri esittäjiä One Blood (Remix) 2006 Yo Gotti feat. Slim Thug & Lil Keke Lean On Me 2006 Bun B feat. Slim Thug & Chamillionaire Money We Trust 2006 Pimp C feat. Slim Thug Workin The Wheel 2006 Pharrell feat. Slim Thug Keep It Playa 2006 Big Tuck feat. Slim Thug & Tum Tum Tussle 2006 The Clipse feat. Slim Thug Wamp Wamp (What It Do) 2006 Rob G feat. Slim Thug & Lil Keke Reppin' My Block (Remix) 2006 Mike Jones feat. Slim Thug & Lil Flip & Killa Kyleon Shit On Boys 2006 Guce feat. Slim Thug What The Fuck 2007 Countri Boy feat. Rick Ross & Slim Thug I'm A Boss 2007 Big Hawk feat. Scooby & Paul Wall & Slim Thug Let's Get It On ==Katso myös== *Hip- Hop ==Lähteet== *Slim Thugin virallinen internetsivusto *Levy-yhtiön sivu Luokka:Yhdysvaltalaiset hip hop -artistit Luokka:Vuonna 1980 syntyneet Luokka:Elävät henkilöt
Harmaakeisarikala

Harmaakeisarikala (Pomacanthus arcuatus) on suurikokoinen Länsi-Atlantin koralliriuttojen kala. Niitä käytetään Karibialla ruokakaloina. Lisäksi niitä pidetään suurissa meriakvaarioissa. == Koko ja ulkonäkö == Harmaakeisarikala kasvaa noin 50 cm pitkäksi. Aikuisella yksilöllä on vaaleanharmaalla pohjalla tummanharmaita pilkkuja, nuorilla yksilöillä on ruskeanharmaapilkullisella pohjalla neljä kapeaa valkoista pystyjuovaa.Meerwasserlexicon (kuva melko nuoresta yksilöstä) == Alkuperä == Harmaakeisarikala on kotoisin Karibialta ja muualta Atlantin länsilaidalta Uudesta Englannista aina Brasiliaan asti. Niitä on tavattu koralliriuttojen läheisyydestä 2–30 metrin syvyydestä.Fresh Marine == Käyttäytyminen == Harmaakeisarikalat elävät yksin tai pareina. Niillä on suuri, yli tuhannen neliömetrin reviiri. Harmaakeisarikala nyppii elävästä kivestä siinä kasvavaa levää ja pieniä selkärangattomia. Se nyppii myös korallien polyyppeja ja simpukoiden vaippaa, joten se ei sovi riutta- akvaarioon. Harmaakeisarikalanaaras voi tuottaa yhdellä kutukerralla 50 000–100 000 mätimunaa.Spawning Modes of Marine Fish Advanced Aquarist Naaraat kutevat pareittain (eivät ryhmänä) ja levittelevät mädin veteen, missä poikaset kehittyvät leijuvan planktonin joukossa. == Ravinto == Harmaakeisarikala syö levää ja pieniä selkärangattomia, kuten sienieläimiä ja vaippaeläimiä. == Lähteet == Luokka:Meriakvaariokalat Luokka:Keisarikalat
RAY Pokeri

Pokeri on Veikkauksen rahapeliautomaatti, jolla pelataan pokeria. Eri malleissa vaihtelevat pelityyppi eli voitonmaksutaulukko, säännöt ja käytettävä pakka. Pelivalikoimasta löytyvät mm. jokeripokeri, ässäpokeri, kakkospokeri, kymppipokeri, senttipokeri, taitopokeri ja DEAL. Pelivälineenä Pokerissa käytetään 52 kortin pakkaa, jossa voi olla myös jokerikortti (Jokeripokeri). Pelissä automaatti jakaa pelaajalle viisi korttia, minkä jälkeen hänellä on yhden kerran mahdollisuus vaihtaa valitsemansa kortit. Vaihtaminen ei ole pakollista. Tämän jälkeen pelaaja voittaa, mikäli voittava korttiyhdistelmä on muodostunut. Pelin päävoitto on 50 tai 75 euroa pelikoneesta riippuen. Voittaessaan pelaaja voi tuplata voittonsa, mikäli voittosumma on korkeintaan puolet päävoitosta. Tällöin pelaajan on arvattava, vetääkö automaatti pakasta seuraavaksi suuren kortin (yli seitsemän) vai pienen (alle seitsemän). Jos arvaus on väärä, pelaaja menettää panoksensa. Seitsemää ei voi veikata, joten jos automaatti vetää pakasta sen, pelaaja häviää aina, paitsi että uusissa pokeripelikoneissa punaisella 7:llä tuplaus päättyy ja siihen saakka kerrytetyt voitot saa pitää. Päävoittoon tarvitaan joko värisuora (viisi peräkkäistä korttia samaa maata) tai viitoset (neloset ja jokeri). Poikkeuksen tekee kuitenkin RAY:n 70-vuotisjuhlavuosi, jonka kunniaksi viitosilla voittaa 70 euroa. Pokerin laitteisto oli RAY:n itse suunnittelema, ja siinä käytettiin suorittimena Motorolan MC68008-suoritinta, RAM-käyttömuistia oli 16 kilotavua, videopiirinä oli Hitachi HD63484 jopa 512 kilotavun näyttömuistilla ja 16 värin paletilla, sekä äänipiirinä General Instrumentsin AY-3-8912.Kasinohai - RAY Pokeri == Katso myös == * Luettelo Veikkauksen raha-automaattipeleistä == Aiheesta muualla == * Videopokeri Veikkauksen sivustolla * Raymond.fi: Klassikon paluu * Dome.fi: Pokeri- automaatti paloina – 80-luvun peliautomaattiklassikko suurennuslasin alla ==Lähteet== Luokka:Veikkauksen rahapeliautomaatit
Elokuu Ensemble

Elokuu Ensemble on suomalainen, vuonna 2003 perustettu kamarimusiikkiyhtye. ==Jäsenet== * Anna-Mari Peltonen, piano * Kati Arikoski, piano * Mikk Murdvee, viulu * Timo Vanhamäki, viulu * Jussi Aalto, alttoviulu * Samuli Peltonen, sello ==Aiheesta muualla== * Elokuu Ensemble Luokka:Suomalaiset kamariyhtyeet
CBD

CBD voi tarkoittaa seuraavia asioita: * Keskusta (taajaman osa), engl. central business district * Kannabidioli, engl. cannabidiol
Mitch Albom

Mitchell David Albom (s. 23. toukokuuta 1958 Passaic, New Jersey) on yhdysvaltalainen romaanikirjailija ja toimittaja (kolumnisti), joka on lisäksi tehnyt televisio- ja radiotöitä. Hänet tunnetaan kansainvälisesti parhaiten teoksesta Tiistaisin Morrien luona (Tuesdays With Morrie, 1997). Kirja kuvaa hänen ystävänsä ja entisen professorinsa, sosiologi Morrie Schwartzin (1916–1995) viimeisiä vaiheita ALS-lihasrappeumataudin kanssa. Albom tapasi Schwartzin joka tiistai tämän elämän loppuun, ja he kävivät filosofisia keskusteluja. Kirjasta on tehty myös elokuva, jossa Mitch Albomina esiintyi Hank Azaria ja Morrie Schwartzina Jack Lemmon. == Aiheesta muualla == Luokka:Yhdysvaltalaiset kirjailijat Luokka:Vuonna 1958 syntyneet Luokka:Elävät henkilöt